cyanic-selkie/wikianc huggingface dataset:
Lars-Eric Lundvall
Lundvall ble verdensmester i ishockey to ganger, 1957 i Moskva og 1962 Colorado Springs. Han spilte 190 landskamper for Sveriges herrelandslag i ishockey.
Julenatt (Anita Skorgan-album fra 1994)
Julenatt er et musikkalbum med Anita Skorgan, utgitt i 1994. Albumet lå fire uker på VG-lista og endte med 13.-plass som beste plassering.
Kommunestyrevalg i Røros
2003
«Andre» er Røroslista (2 repr), Pensjonistpartiet (1 repr) og Fellesliste Sp/V (3 repr).
2007
I 2003 var det en Fellesliste Sp/V som hadde 3 representanter
Steve Marino
Steve Marino (født 10. mars 1980 i Oklahoma, USA) er en amerikansk profesjonell golfspiller som spiller på PGA-touren.
Etter å ha spilt universitetsgolf i Virginia, ble Marino profesjonell i 2002. Etter å spilt profesjonelt på lavere nivåer, som Gateway Tour og Nationwide Tour, kvalifiserte han seg for PGA-touren 2007.
Marino har to seire på Gateway Tour, begge i 2006. Han har ingen seire på PGA-touren, men per mars 2011 hadde han hatt 21 topp-ti-plasseringer. Nærmest en seier var han i 2009, da han tapte omspill i Crowne Plaza Invitational at Colonial mot Steve Stricker, og 2011, da han kom på annenplass i Sony Open in Hawaii og Arnold Palmer Invitational presented by MasterCard.
Københavns Lufthavne
Københavns Lufthavne ⅍ er et aksjeselskap hvis hovedaktiviteter er å drifte Københavns lufthavn og Roskilde lufthavn. I 2007 omsatte Københavns Lufthavne ⅍ for 3,1 milliarder kroner. Aksjekapitalen utgjør 784,8 millioner kroner. Selskapet har ca. 1.900 ansatte, svarende til under en tiendedel av det samlede antall ansatte i lufthavnene.
Københavns Lufthavne ble grunnlagt av den danske stat i 1925 som Københavns Lufthavnsvæsen, som var navnet helt frem til september 1990. Navneskiftet skjedde som ett ledd i en del-privatisering, som i første omgang betød, at selskapet ble omdannet til et aksjeselskab, men ble til slutt effektuert i 1994, da staten solgte 25% av aksjene i virksomheten. I 1996 og 2000 solgte staten ytterligere henholdsvis 24% og 17% av sine aksjer. Den største aksjonær i selskapet er pr. 2008 australske Macquarie Airports med 53,7% av aksjene, mens transportministeriet fortsatt eier 39,2%. De resterende 7,1% eies av private og institusjonelle investorer i Danmark og utlandet.
Internasjonalt eier Københavns Lufthavne A/S 49% av Newcastle International Airport og er dessuten medeier i ITA, som eier halvparten av den meksikanske lufthavnsoperatøren Aeropuertos del Sureste.
Bestyrelsesformann er Henrik Gürtler (født 1953).
Administrerende direktør er Brian Petersen (født 1961).
Armenias sentralbank
Armenias sentralbank (eng: Central Bank of Armenia) er sentralbanken i Armenia.
Historie
I begynnelsen av 1900-tallet var Armenia styrt av Russland. De største russiske bankene hadde filialer i de største byene i Transkaukasus. I 1914 var det ca. 10 banker i Jerevan, Armenias hovedstad. Men i løpet av borgerkrigene i begynnelsen av århundret, samtidig med en massiv undertrykkelse fra Tyrkias side, kollapset det økonomiske systemet og hele pengesystemet i Armenia.
I oktober 1914 ble så «Det transkaukasiske kommissariat» opprettet for å styre i regionen. Da dette ble oppløst igjen i 1918, og de uavhengige republikkene ble etablert (blant annet Armenia), erklærer Armenia seg som en parlamentarisk, demokratisk republikk. Khatsjatur Karchikjan ble republikkens første finansminister. Dette finansdepartementet innehadde mye av de oppgavene og rettighetene en sentralbank normalt har.
26. oktober 1920 ble det vedtatt en lov som etablerte Republikken Armenias Statsbank (State Bank of the Republic of Armenia). I denne perioden var det imidlertid ingen tillit til Armenias valuta, så de gamle transkaukasiske pengene ble stort sett brukt i handel med utlandet.
21. september 1991 erklærte Armenia seg selvstendig republikk. I desember samme ble Statsbanken (the State Bank of SSRA) redefinert til å være en fullverdig sentralbank. Men først ved en ny sentralbanklov 27. mars 1993 fikk sentralbanken sitt nåværende navn, Central Bank of Armenia.
Sentralbanksjef
Per juni 2022 er Martin Galstyan sentralbanksjef (Governor). Han har hatt denne stillingen siden juni 2020.
Nerses Jeritsian og Hovhannes Khachatryan er visesentralbanksjefer (Deputy governors).
Tigran Sargsian var sentralbankens formann fra 1998 til 9. april 2008, da han ble utnevnt til landets statsminister. I juni 2008 ble Arthur Javadjan utnevnt til ny sentralbanksjef. Han hadde denne stillingen fram til juni 2020, da Martin Galstyan ble utnevnt til ny sentralbanksjef, av Armenias nasjonalforsamling.
Sentalbankstyret består av sentralbanksjefen, to visesentralbanksjefer og fem styremedlemmer.
Og ikke nok med det
Og ikke nok med det er et norsk underholdningsprogram med Tor Kristian Andersen og Madeleine Cederström som ble sendt direkte på TV 2 i 1995. Geir Gjelten hadde rollen som sidekick og barkeeper. Programmet gikk på lørdagskveldene og var en såkalt marathonsending som strakk seg over det meste av kvelden. Programmet var oppdelt i flere bolker med mer eller mindre selvstendige programmer som gikk fra klokken 18 til 22.10. Disse delene startet med «Mor vet best», «Røde Kors-lotteriet», «Olympiatoppen» (med Viggo Sandvik), «Finalen» og «Ute med Paus» (med Ole Paus). Nyhetssendingene var klemt inn mellom disse delene.
Polens kultur
Polens kultur er nært knyttet til Polens innviklede historie, som i over 1 000 år har utformet den polske livsstilen. Den polske nasjonalkulturen har utviklet seg på en møteplass mellom den latinske og bysantinske verden, kjennetegnet av en kontinuerlig dialog mellom de mange ulike etniske grupper i Polen gjennom tidene. Polens befolkning har alltid tatt godt vare på utenlandske kunstnere og artister, og har vært ivrig til å følge opp moter og trender fra andre land. På 1800- og 1900-tallet vektla man i Polen ofte kulturell avansement fremfor politisk eller økonomisk aktivitet. Det er blant annet disse forhold som har bidratt til den polske kunsts mangfoldige karakter med all dens komplekse nyanser.
Kulturdialog og -forståelse har vært et av hovedtrekkene ved de polske tradisjoner over århundrene. Skikker, manérer eller klesdrakter har gjenspeilet påvirkning fra øst og vest, og reflektert landets beliggenhet. Det er særlig representasjonskunsten som har blitt gjenstand for innflytelse fra vestlige land, i første rekke Italia, Tyskland og Frankrike, mens folkekunsten viser østlig innflytelse, og har utviklet et noe mer nasjonalt særpreg.
Arkitektur
Opp gjennom historien har polske byer reflektert hele spekteret av europeiske stiler, der Polens østlige grenser markerte enden av vestlig arkitekturpåvirkning på kontinentet.
Historien har ikke vært særlig godhjertet mot Polens arkitektoniske monumenter. Allikevel har mange gamle byggverk bestått: slott, kirker, herregårder, ofte unik i regional eller europeisk sammenheng. Noen av dem har blitt omhyggelig restaurert (for eksempel Wawel i Kraków), eller blitt fullstendig rekonstruert etter å ha blitt ødelagt under annen verdenskrig (blant annet gamlebyene i Warszawa, Gdańsk og Wrocław). Kazimierz Dolny og Toruń er eksempler på godt bevarte middelalderbyer. Zamość regnes som Europas best bevarte renessanseby, mens Kraków gjenkjennes som en av de best bevarte urbankompleksene i gotikk- og renessansestil i Europa.
I middelalderen og renessansen var Kraków et viktig kultursentrum. Stanisław August-perioden – overgangen mellom rokokko og nyklassisisme – var også en viktig periode i Polens kunsthistorie. Den kunstelskende kongen Stanisław August Poniatowski grunnla et kunstakademi og flere palassbygninger i Warszawa, blant annet arkitekturkomplekset Łazienki. Det ble også grunnlagt et eget utdanningsdepartement, det første av denne typen i Europa, som av flere polske og vestlige historikere også anses for å være verdens første.
I Vilnius (polsk Wilno) finnes flere barokk- og renessansekirker. Lviv (polsk Lwów) er et enestående eksempel på et urbankompleks i barokk-, gotikk- og renessansestil, med tydelig påvirkning fra den ortodokse og armenske kirke. Polsk kirkearkitektur fortjener også spesiell oppmerksomhet.
Noen interessante bygninger har blitt reist under kommunistregimet i sosialistisk realistisk stil. Nylig har også noen bemerkelsesverdige eksempler på moderne arkitektur blitt bygd.
Kunst
Polsk kunst har alltid gjenspeilet verdensmoter, men samtidig har den aldri mistet sin unike karakter. På 1800-tallet, da Polen ikke lenger var en selvstendig stat, rettet kunsten seg mot sterke nasjonale motiv, omkring kunstskolene i Warszawa, Kraków og Vilnius. Det ble utviklet et patriotisk historiemaleri, med Jan Matejko som den fremste representant. Hans malerier fremstiller betydningsfulle hendelser i Polens historie, og han ble selv landets nasjonalmaler. Stanisław Witkiewicz var en ivrig tilhenger av realismen, med dens hovedrepresentant Józef Chełmoński.
Bevegelsen Młoda Polska (Det unge Polen) var vitne til oppstandelsen av moderne polsk kunst, med navn som Jacek Malczewski, Stanisław Wyspiański, Józef Mehoffer, og en gruppe polske impresjonister. På 1900-tallet representerte avantgardekunstnerne flere forskjellige skoler og trender, og flere polske kunstnere nådde internasjonal anerkjennelse, samtidig som de satte sitt preg på det vestlige kunstliv. Disse omfattet blant annet Tadeusz Makowski, som var påvirket av kubismen, Władysław Strzemiński og Henryk Stażewski, som var eksponenter for konstruktivismen, eller malerne Moïse Kisling og Louis Marcoussis, som begge virket i utlandet. Den polske art deco-maleren Tamara de Lempicka ble kjent utenfor landets grenser i årene før andre verdenskrig.
Fremstående moderne polske kunstnere omfatter Roman Opałka, Leon Tarasewicz, Jerzy Nowosielski, Wojciech Siudmak, og Mirosław Balka. De mest anerkjente polske skulptørene er Xawery Dunikowski, Katarzyna Kobro, Alina Szapocznikow og Magdalena Abakanowicz. Etter mellomkrigstiden har polsk kunst- og dokumentarfotografi nytt verdensvid anerkjennelse. På 60-tallet ble den polske plakatskole grunnlagt, med Henryk Tomaszewski og Waldemar Świerzy i spissen.
Polske museer viser frem bemerkelsesverdige kunstsamlinger – mesterverkt som omfatter Leonardo da Vincis Damen med hermelinen (Pike med røyskatt) i Czartoryski-museet i Kraków, Veit Stoß’ høyalter i Mariakirken i Kraków, eller Den ytterste dom av Hans Memling i nasjonalmuseet i Gdańsk for å nevne kun noen få.
Vitenskap
I Polen ble et av Europas eldste universiteter grunnlagt – Akademia Krakowska. Under Stanisław August Poniatowski fikk landet også verdens første utdanningsdepartement i 1773 (Komisja Edukacji Narodowej).
Listen over berømte polske vitenskapsmenn begynner med Nikolaus Kopernikus, den kjente astronomen, matematikeren og økonomisten.
Middelalder til opplysningstid
1500-tallet åpnet for polskspråklig litteratur med Mikołaj Rej, som grunnla de polske prosatradisjonene. Den første store polske lyriker var Jan Kochanowski, som med sin poesi gjorde seg gjeldende som ledende representant for den europeiske renessanselitteraturen, med stor innflytelse på den lyriske tradisjon i Polen. Jesuitten Maciej Sarbiewski, en av de største barokkpoetene, skrev i første halvdel av 1600-tallet verker på latin inspirert av motreformasjonen. Opplysningstiden som kunstepoke begynte relativt sent i Polen. Den viktigste forfatteren her var kanskje Ignacy Krasicki, som sies å ha skrevet den første polske roman, Mikołaja Doświadczyńskiego przypadki. I opplysningstiden oppstod den polske journalistikken, med blant annet Hugo Kołłątaj i spissen. Et enestående verk fra denne epoken er romanen Podróż do Ciemnogrodu av greve Stanisław Potocki.
Romantikken og 1800-tallet
På 1800-tallet, da Polen hadde mistet sin selvstendighet, fikk kunsten og kulturen en helt spesiell betydning. Siden Polen hadde mistet sine nasjonale institusjoner, ble litteraturen, språket og musikken elementer som knyttet polakkene sammen. Blant annet oppstod en rik, romantisk og mer nasjonal litteratur. Det store gjennombrudd kom med den viktigste polske nasjonalepos Pan Tadeusz (1834) av Adam Mickiewicz. Poetene Adam Mickiewicz, Juliusz Słowacki og Zygmunt Krasiński («De tre bardene»), ble spirituelle ledere for den undertrykte nasjonen, og profeterte dens gjenoppstandelse. Dramatikeren Juliusz Słowacki regnes av mange litteraturhistorikere som den fremste forfatter i teaterets historie. I annen halvdel av 1800-tallet utviklet litteraturen seg i mer realistisk retning (positivismen). Store navn her er nobelprisvinneren Henryk Sienkiewicz (Nobelprisen 1905) med blant annet Quo vadis (1896), Bolesław Prus, Stefan Żeromski og Władysław Reymont (Nobelprisen 1924).
Det 20. århundre
Mot århundreskiftet oppstod Młoda Polska (Det unge Polen – den polske modernismen), et selvbestemt navn på en gruppe symbolistiske diktere i perioden 1890–1918, med blant annet Stanisław Przybyszewski i spissen. Slagordet «sztuka dla sztuki» («Kunst for kunstens skyld») viser til at kunsten er et mål i seg selv, mens trykket legges på individualismen og den enhetlige opplevelse. Samtidig kontinuerer noen forfattere frigjøringsproblematikken. Stanisław Wyspiański skrev historiske, symbolske skuespill. Mellomkrigslitteraturen holdte på den modernistiske lyrikken, med blant annet Julian Przybos, Adam Ważyk og Czesław Miłosz (Nobelprisen 1980), andre dyrket romansjangeren, blant annet Witold Gombrowicz og Leon Kruczkowski.
Tidlig på 1900-tallet dukket det opp mange enestående litterære verker som følge av kulturdialog i Polens østlige områder (Kresy) med Wilno og Lwów (Vilnius og Lviv) som hovedsentre for kunsten. Kresy var den kulturelle møteplassen for mange etniske og nasjonale grupper, og verker av Bruno Schulz, Bolesław Leśmian og Józef Czechowicz ble skrevet her. Sør i Polen ble Zakopane vitne til Stanisław Ignacy Witkiewicz’ (Witkacy) avantgardeverker.
Annen verdenskrig ble utgangspunktet til en betydelig undergrunnslitteratur, og både under og etter krigen skrev mange forfattere om krigshendelsene, okkupasjonstiden og polakkenes og jødenes lidelser. Som følge av andre verdenskrig fant mange polske forfattere seg i eksil i utlandet, og flere samlet seg rundt eksiltidsskriften Kultura i Paris drevet av Jerzy Giedroyć. Gruppen eksilforfattere omfattet blant annet Witold Gombrowicz, Gustaw Herling-Grudziński, Sławomir Mrożek eller Zbigniew Herbert. Andre viktige forfattere fra denne tiden er Tadeusz Różewicz, Czesław Miłosz (Nobelprisen 1980) og Wisława Szymborska (Nobelprisen 1996). De hører alle med blant 1900-tallets mest enestående polske poeter, romanforfattere og dramatikere.
60- og 70-tallet førte med seg en fornyelse av den historiske roman, og Stanisław Lem ble internasjonalt kjent for sine science fiction-romaner. I sine verker forutså han et stort antall vitenskapelige oppdagelser, som blant annet utviklingen av bioteknologien, nettverk, eller virtuell virkelighet.
Klassisk musikk
Av andre verdenskjente polske komponister kan nevnes den romantiske fiolinvirtuos Henryk Wieniawski (verdens eldste fiolinkonkurranse holdes til ære for ham), pianisten og politikeren Ignacy Jan Paderewski, eller den allsidige Karol Szymanowski som komponerte både scenisk musikk og konsertmusikk. Grunnleggeren til Polens nasjonalopera er Stanisław Moniuszko. Store navn blant 1900-tallets komponister er Grażyna Bacewicz, Witold Lutosławski, Krzysztof Penderecki, Henryk Mikołaj Górecki, samt Wojciech Kilar, den sistnevnte hovedsakelig kjent for sin filmmusikk.
Polske utøvere har også gitt et vesentlig bidrag til den klassiske musikk. Verdenskjente navn her er blant annet Arthur Rubinstein, Henryk Szeryng, Grzegorz Fitelberg, Bronisław Huberman, Aleksander Reichman, Jerzy Maksymiuk, Wanda Wiłkomirska, Władysław Szpilman, Krystian Zimerman, Ida Haendel, Grażyna Bacewicz eller Roman Totenberg for å nevne noen få.
Etter den annen verdenskrig har staten overtatt alle musikkinstitusjoner. Landet har 9 operascener, 12 operettescener, 21 musikkteatre, 22 filharmonier, 10 musikkhøyskoler i tillegg til over 120 musikkskoler og en rekke folkemusikk- og folkedansgrupper (de mest kjente er Mazowsze og Śląsk).
Jazzmusikk
Polske musikere har hatt betydelige suksesser innen jazzmusikken, og har skapt en særegen stil som ofte benevnes den polske jazzskole. Den polske jazzmusikken oppnådde spesielt stor anerkjennelse i Polen og i utlandet på 60- og 70-tallet. Til de verdenskjente polske jazzartister hører blant annet Krzysztof Komeda, Adam Makowicz, Tomasz Stańko, Urszula Dudziak eller Michał Urbaniak.
Populærmusikk
Den polske populærmusikken skiller seg ikke i stor grad fra populærmusikken i andre land, foruten bruk av det polske språket og i enkelte tilfeller bruken av karakteristiske melodiske og rytmiske idiomer fra den polske folkemusikken. Med unntak av noen få tilfeller er dens rekkevidde først og fremst relatert mot det polske marked.
Film
De første polske filmskaperne på overgangen mellom 1800- og 1900-tallet var Kazimierz Prószyński (oppfinneren og konstruktøren av en av verdens første kameraer – pleografen – bygd før brødrene Lumière patenterte sin oppfinnelse) som filmet korte scener fra dagliglivet i Warszawa (Ślizgawka w Łazienkach), samt Bolesław Matuszewski, som laget korte dokumentarfilmer (blant annet fra keiser Wilhelm IIs visitt i St. Petersburg i 1897) som operatør i brødrene Lumières firma.
I 1910 laget Władysław Starewicz verdens første dukkefilm ved bruk av stop-motion, Piękna Lukanida, som hadde première i Moskva i 1912. Den første lengre polske film ble laget i 1908 (Antoś po raz pierwszy w Warszawie). Polske Pola Negri ble i 1922 den første europeiske skuespillerinnen som gjorde suksess i Hollywood, og ble siden en internasjonalt anerkjent filmstjerne. Det første faste kino i Polen ble startet i 1899 i Łódź på Piotrkowska-gaten, kalt Teatr Żywych Fotografii. Den første polske lydfilmen, Moralność Pani Dulskiej, kom i 1930.
I 1948 ble den kjente filmskolen i Łódź opprettet, og resultatet ble en oppblomstring av den polske filmindustrien i de følgende årene. Flere anerkjente regissører har fått sin utdannelse her og vært med på å gjøre polsk film internasjonalt kjent, blant dem Roman Polański (Kniven i vannet og Rosemary's Baby, begge nominert til Oscar, Frantic, Pianisten), Andrzej Wajda (De 63 dager, Aske og diamanter), Andrzej Munk (Eroica), Jerzy Kawalerowicz (Nonnen og djevelen) og Krzysztof Zanussi. Andrzej Wajdas filmer tilbyr en innsiktsfull analyse av hva som er universelt i den polske erfaring – kampen for å bevare sin menneskelige verdighet under forhold som vanskelig tillater det. I 2000 fikk Wajda heders-Oscar for sitt bidrag til filmkunsten. Roman Polański mottok også en Oscar i 2002 for Pianisten.
På 90-tallet ble Krzysztof Kieślowskis filmer populære også utenfor Polen, blant annet De ti bud, Veronikas to liv og Tre farger-trilogien. Flere polske filmregissører har jobbet i Hollywood, som Agnieszka Holland og Jerzy Kamiński. Polske animasjonsfilmer – representert i første rekke av Jan Lenica og Zbigniew Rybczyński, som vant Oscar i 1983 – har en lang tradisjon, og henter inspirasjon fra Polens grafiske kunster.
Teater
I likhet med de fleste andre europeiske land oppstod teateret i Polen i middelalderen i form av religiøst teater. Denne teatertradisjonen holdt seg lenge, og på 1600-tallet ble en folkekomedietradisjon etablert. I Stanisław August-perioden tok kongen initiativ til etableringen av det første faste offentlige teater i Warszawa i 1765, som med tiden ble kalt Teatr Narodowy (Nasjonalteateret). På 1800-tallet, da Polen hadde mistet sin selvstendighet, kom det i likhet med mange andre kunstformer en klar forbindelse mellom teateret og det nasjonale. Sentrale dramatikere var Adam Mickiewicz og Juliusz Słowacki. Mot slutten av 1800-tallet vokste en ny generasjon dramatikere frem, med Stanisław Wyspiański i spissen, og det ble opprettet en rekke teaterselskaper.
På begynnelsen av 1900-tallet oppstod nye reformatoriske strømninger innenfor iscenesettelse, skuespill, repertoar og teateret allmenne rekkevidde, kjennetegnet i stor grad ved en sterkt ekspressiv stil. Disse strømningene kom særlig til uttrykk hos Juliusz Osterwa, Stefan Jaracz og Leon Schiller, der den sistnevnte regnes som det moderne polske teaters grunnlegger. Det polske avantgardeteateret er verdenskjent, med Jerzy Grotowski som den mest innovative og kreative representant. En av 1900-tallets mest originale polske teaterpersonligheter var Tadeusz Kantor, maler og teaterinstruktør, som skapte happeningbegrepet.
Det polske dramateateret styrkes også av dets utøvere. Tradisjonene fra de store 1900-tallskuespillerne, med Helena Modrzejewska (Stjernen av de to kontinenter) i spissen, har blitt videreført av etterfølgende generasjoner av enestående artister. På andre halvdel av 1900-tallet var den største skuespilleren kanskje Tadeusz Łomnicki. Siden det i Polen ikke finnes en distinkt grense mellom teater- og filmskuespillere, er mange sceneartister kjent verden over, blant annet i filmene av Andrzej Wajda eller Krzysztof Kieślowski. Den mest kjente polske teaterskuespiller i Europa i dag er Andrzej Seweryn.
Ved siden av de mange typer og varianter av det dramatiske teater med sine røtter i litteraturen, finnes det i Polen mange teaterformer hvor den viktigste uttrykksmåten ikke består i ord, for eksempel pantomime eller musikkteater. Andre populære teaterformer tar i bruk dukker (dukketeater), figurer, skygger eller til og med tegning, ild og papir.
Värmeln
Värmeln er en innsjø i kommunene Arvika, Kil, Grums og Säffle i Värmland i Sverige. Innsjøen flyter sammen med Lilla Värmeln, begge ligger 56 meter over havet, og samlet areal er 74,7 kvadratkilometer. Utløpet er i sør via Borgviksälven til Vänern.
Nedbørsfeltet utgjør 881,94 kvadratkilometer, hvorav 54 % skog og 28 % vann.
Magnussønnenes saga
Om sagaen
Magnussønnenes saga består av 33 kapitler, og handler om de tre kongenes liv fra faren Magnus' død i 1103 til Sigurds, den av brødrene som levde lengst, død i 1130. En stor del av sagaen handler om Sigurds tre år lange reise til blant annet Jorsal (Jerusalem) og Miklagard (Konstantinopel). På slutten av sagaen får vi også høre om Harald Gille, enda en påstått sønn av Magnus, og om Magnus Sigurdsson, senere kong Magnus Blinde, Sigurds sønn.
Snorre gjengir flere skaldekvad, diktet av skaldene Torarin Stuttfell, Einar Skulesson og Halldor Skvaldre.
Innhold
Sagaen starter med at de tre brødrene ble tatt til konger. Øystein og Sigurd var da henholdsvis 15 og 13 år gamle, mens Olav bare var fire. Øystein fikk den nordre delen av landet og Sigurd den søndre, mens begge styrte lillebroren Olavs del sammen. Da brødrene var blitt konger, ble de oppsøkt av noen bereiste menn, blant andre Skofte Ogmundsson. Nå ville flere menn ut og reise til Miklagard, hvor de hadde hørt at de kunne tjene gode penger som soldater. Disse mennene bad om at Øystein eller Sigurd skulle lede reisen. Det ble bestemt at Sigurd skulle reise, mens Øystein skulle være igjen og styre landet.
Sigurds reise
I 1108 reiste Sigurd og mennene hans ut med hele 60 skip. Sigurd var da 18 år gammel. De reiste først til England og overvintret der. Deretter reiste de til Valland (Vest-Frankrike) og Spania. Her kjempet Sigurd og mennene hans flere slag, mot «hedenske menn», det vil si muslimer. Snorre beskriver også noen dramatiske kamper mot «blåmenn» (svarte menn) på Formentera og Ibiza. Han gjengir dette kvadet av Halldor og Torarin: Stevnede så den stridslystne freds-øder til Forminterra. Der Blåmenns hær, før bane de fikk, måtte egger og ild tåle.
Du lod, hærkonge, barkene (Bragningens verk vidkjendt blitt er imot Serker) sige ned for berget. Men opp imot muren, mandige krigerfyrste! mod folkefylte hule med følget ditt du søkte.
Gramen lot drengene drage to blåsorte båder til berget opp, så at i rep de senkedes ned, fulde av hærmenn, for hulens dør. Sigurd var også i gjestebud hos kong Roger av Sikiløy (Sicilia) før han var fremme i Jorsal i 1110, hvor han møtte Jorsal-kongen Baldvine. Av Baldvine fikk Sigurd en flis av det hellige kors mot at Sigurd hjalp ham å vinne den hedenske borgen Sidon. Snorre gjengir et kvad av Halldor: Den hedenske borg vant du med velde, men bort du gav den; gavmilde ulve-metter, altid du seiret i kampen.
Året etter ankom Sigurd og mennene hans Miklagard og keiser Kirjalax (Alexios I Komnenos ) hvor de fikk en storslagen mottakelse. Keiseren spurte Sigurd om han ønsket å motta en gave med seks skippund gull, eller om han ville være med på den typen leik (spill) de gjorde i Miklagard. Sigurd valgte leiken, som skal ha kostet enda mer enn gullet, og det «gikk best for kongen i alle leiker».
Sigurd og Øystein som samkonger
Sigurd reiste hjem samme år. Broren Øystein hadde vært opptatt av å bygge landet mens Sigurd var på reise. Øystein skal ha vunnet Jemtland og bygget flere kirker. I 1115 døde Olav av sykdom, bare 17 år gammel. Snorre forteller også en historie om Borghild Olavsdatter, en vakker kvinne fra bygden Åmord, dagens Borge i Østfold. Snorre fremstiller det som om brødrene Sigurd og Øystein var rivaler om Borghilds gunst, men det ble Sigurd som vant, og han tok Borghild til frille. Sammen fikk de sønnen Magnus, som senere ble kong Magnus Blinde. Sigurds kone var derimot Malmfrid, datter av den russiske storfyrsten Mstislav I av Kiev. Øystein var gift med Ingebjørg Guttormsdatter, som han hadde datteren Maria med. Maria ble senere mor til opprørskongen Olav Ugjæva.
Snorre fremstiller Øystein og Sigurd som svært ulike. Øystein skal ha vært glad og snakkesalig, mens Sigurd var fåmælt og lite vennlig. Snorre beskriver en episode der de to brødrene kranglet om hvem som var flinkest og hvem som hadde gjort mest for landet. Stemningen mellom dem skal ha vært dårlig, men de holdt fred med hverandre så lenge de levde. Trolig oppholdt de seg mest i hver sine landsdeler; Øystein i Trøndelag og Sigurd på Opplandene og i Viken. I 1123 døde Øystein på Hustad i Romsdalen, og Sigurd ble enekonge. Han ble imidlertid utsatt for en trussel mot kongedømmet sitt et par år senere, da Harald Gille kom fra Irland og påstod han var Sigurds bror. Snorre lar Sigurd ha en drøm som skal varsle Haralds ankomst. Harald var villig til å ta jernbyrd for å bevise farsætten sin. Han bestod prøven, og Sigurd anerkjente ham som sin bror, men fikk Harald til å love at han ikke skulle kreve kongsnavn så lenge Sigurd og sønnen Magnus levde. Magnus likte dette dårlig.
I de siste kapitlene lister Snorre opp Sigurds mange bragder. Han skal ha bygget opp byen Konghelle, og reist en korskirke der kalt Kastellekirken. Her oppbevarte Sigurd flisen av det hellige kors og en altertavle han hadde fått fra Hellas. Sigurd døde i Oslo i 1130, og ble begravet i Hallvardskirken. Etter hans død ble sønnen Magnus tatt til konge. Sigurds regjeringstid får godt omdømme av Snorre, idet han avslutter sagaen med å si at «hans tid var god for landsfolket, det var da både gode år og fred»
Svart Valdres
Svart Valdres (svarteple) er en matpotet som kommer fra Valdres i Norge. Den er ikke kunstig krysset fram og den blir derfor omtalt som en gammel landsort. Skallfargen er blålilla, og det er en mørk lilla karstrengring i det blekgule kjøttet. Knollene er runde til svakt ovale og har høyt tørrstoffinnhold. Den er mer melen enn mandelpotet og en særs god matpotet. På grunn av den mørke sjatteringen i kjøttet er den ofte feilaktig oppfattet som en dårlig matpotet, og det mørke feltet er blitt skåret bort. Feltet kommer av fargestoffet anthocyanin, som er en antioksidant. Avlingene er små og poteten er utsatt for tørråte og andre sykdommer.
Stavern prestegjeld
Stavern prestegjeld, inntil 1. januar Fredriksvern prestegjeld var et prestegjeld tilhørende Larvik prosti i Tunsberg bispedømme i Den norske kirke. Det omfattet sogn i Larvik kommune i Vestfold fylke, og hovedkirken var Stavern kirke.
Historikk
Friderichsværn prestegjeld ble skilt ut fra Brunlanes prestegjeld i 1799, jfr. kanselli-promemoria 27.04.1799.
Fredriksvern prestegjeld fikk navnet Stavern prestegjeld fra 1. januar
Inndeling 1992: Stavern.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Stavern prestegjeld og dets sogn er nå en del av Larvik kirkelige fellesråd underlagt Larvik prosti.
Harry Porter
Harry Franklin Porter (født 31. august 1882, død juni 1965) var en amerikansk høydehopper. Han vant gull i OL 1908 med et hopp på 1,905 m, ny olympisk rekord.
Levern Spencer
Levern Spencer (født 23. juni 1984) er en friidrettsutøver fra Saint Lucia, som konkurrerer i høydehopp. Hun representerte Saint Lucia i Sommer-OL i 2008. Hun ble nummer 27 i øvelsen.
Vitor Hugo Franchescoli de Souza
Vitor Hugo Franchescoli de Souza (født 20. mai 1991) er en brasiliansk fotballspiller som spiller for Sociedade Esportiva Palmeiras.
Julian Tenison Woods
Julian Edmund Tenison Woods (født 15. november 1832 i London, død 7. oktober 1889 på St Vincent's Hospital i Sydney) var en engelsk katolsk prest, geolog og skolemann som hadde sitt virke i Australia.
Woods ble født i London, men dro etterhvert til Australia. Der ble han ordinert til prestetjeneste i 1857, og ble plassert i Penola. Der publiserte han sin første bok, Geological Observations in South Australia som kom i 1862, og i 1866 grunnla han ordenen Sisters of St Joseph of the Sacred Heart sammen med Mary MacKillop.
I 1867 ble han ansvarlig for de katolske skolene i bispedømmet, og jobbet direkte under biskop Laurence Bonaventure Sheil. Han var redaktør for flere tidsskrifter, hvorav minst ett var kime til krangel innad i bispedømmet. Han ble forflyttet i 1871, og jobbet fram til 1883 flere steder i Australia. I denne perioden grunnla han også ordenen Sisters of Perpetual Adoration og kom i en uløselig konflikt med Mary MacKillop.
Som prest var Woods kontroversiell, mye på grunn av sine åpne holdninger til guddommelige visjoner.
Woods var aktiv som naturvitenskapsmann, og bidro med forskning innen geologi, paleontologi og zoologi. Han hadde over 150 utgivelser om disse fagene, og fikk flere utmerkelser og medlemskap i forskerforeninger.
Woods døde 7. oktober 1889.
Det forenede Venstre
Det forenede Venstre var et politisk parti i Danmark. Partiet ble dannet da Det Bjørnbakske Venstre, Det Folkelige Venstre og Det Nationale Venstre slo seg sammen til én rigsdagsgruppe i 1870. Disse venstregruppene hadde motstanden mot De Nationalliberale og Nationale Godsejere til felles, og Venstres motstandere samlet seg etterhvert i Højre i 1881. Fra 1870 begynte også lokale velgerforeninger av Det forenede Venstre å oppstå, og disse ble kalt eksempelvis «grunnlovsvernsforeninger», «folkeforeninger» og «frisinnede velgerforeninger». I 1877 ble Det forenede Venstre delt i Folketingets Venstre og Det Danske Venstre, og i 1895 brøt ytterligere en fraksjon ut og dannet Venstrereformpartiet.
Ian J. Macfarlane
Ian J. Macfarlane (født 22. juni 1946 i Sydney) er tidligere sentralbanksjef for Reserve Bank of Australia.
Macfarlane har en mastergrad i økonomi fra Monash University (1969), og han har blant annet jobbet ved Institutt for økonomi og statistikk ved Oxford University, samt i OECD før han returnerte til Australia i 1979 og begynte å jobbe for sentralbanken der.
KH-603
KH-603 er en av gitarene i KH-serien, en serie gitarer laget av ESP i samarbeid med gitaristen Kirk Hammett.
Ele Opeloge
Ele Opeloge (født 11. juli 1985) er en samoansk vektløfter, som konkurrerer i klasse 75 kilo. Hun representerte Samoa under Sommer-OL 2008, der hun opprinnelig kom på 4.-plass. Etter at de to som kom før henne, Olha Korobka fra Ukraina og Marija Grabovetskaja fra Kasakhstan, ble tatt i doping i 2016, ble sølvmedaljen tildelt Opeloge.
Opeloge bar sitt lands flagg under åpningen av Sommer-OL i London i 2012.
Hele veien
Hele veien er en samleplate med Anita Skorgan, utgitt i 2009. Albumet lå 8 uker på VG-lista og endte med fjerdeplass som beste plassering.
Stephen F. Austin
Stephen Fuller Austin (født 3. november 1793 i Lead Mines som senere er blitt til Austinville i Wythe County i Virginia, død 27. desember 1836 i Columbia, senere West Columbia, i Texas) er kjent som «Texas' far» (Father of Texas). Han ledet den anglo-amerikanske koloniseringen av regionen. Flere steder og skoler er oppkalt etter han, blant annet hovedstaden i Texas Austin og fylket Austin County.
Bakgrunn
Austin ble født i en gruveregion i delstaten Virginia. Han var det annet barn av Mary Brown Austin og Moses Austin. Deres førstefødte, Eliza, døde én måned gammel. Den 8. juni 1798, da Stephen var fire år gammel, flyttet familien vestover til gruveområdet ved det som senere ble kalt Potosi i Missouri, 40 miles vest for elven Mississippi. Faren Moses Austin fikk en sitio fra den spanske regjering i Mine à Breton, i sin tid establert av franske kolonister.
Da han var 11 år gammel sendte familien ham til Bacon Academy i Colchester i Connecticut og deretter til Transilvania University i Lexington i Kentucky, hvor han ble uteksaminert i 1810. Etterpå begynte Austin å studere juss og planla å bli advokat.
Politiker
I en alder av 21 år satt han i den lovgivende forsamling av Missouri Territory.
To uker før det første territoriale valget i 1820 erklærte Austin sitt kandidatur for kongressen. Denne erklæringen kom sent, noe som betydde at hans navn ikke var med på stemmeseddelen i to av de fem fylkene i delstaten, men han kom på andreplass blant de seks kandidatene. Senere ble han utnevnt til dommer.
Hans far Moses Austin hadde i 1820 bedt de spanske myndigheter om å få grunnlegge en koloni i Texas. Han kunne imidlertid ikke virkeliggjøre planen før han døde av lungebetennelse. Så da gikk hans sønn Stephen inn for planen. Imens var i 1821 den meksikanske uavhengighetskrig avsluttet. Mexico var blitt uavhengig fra Spania, og Texas var blitt meksikansk. I 1823 gav de meksikanske myndigheter Austin rettigheter til et område som var befolket med ca. 300 amerikanske familier.
I 1834 hadde Texas etterhvert på 18.000 innbyggere av angelsaksisk opphav, betydelig flere enn de spansktalende. Kolonisasjonsområdet ble styrt av Stephen F. Austin med nærmest uinnskrenket makt. Han viste seg å ha store diplomatiske og administrative evner. Fra de amerikanske statene spredte seg imidlertid slaveriet til Texas, der det var forbudet etter meksikansk lov. Austin forsøkte ved kompromissløsninger å opprrettholde en fredelig relasjon med Mexico øvrighet, men møtte stadig mer motstand fra Sam Houston. De urolige forholdene i Mexico og borgerkrigen der bidro til instabilitet i Texas, og 1833-35 satt Austin fengslet i Mexico for høyforræderi.
Utenriksminister for Republikken Texas
Austin ble innsatt som første utenriksminister da Texas ble utnevnt til egen republikk, men han satt bare i to måneder før sin død.
Austin døde av kraftig lungebetennelse på formiddagen den 27. desember 1836. Austin døde uten noen egne barn, og testamenterte sine eiendommer og eiendeler til sin søster, Emily Austin Perry.
Le Coucher de la mariée ou Triste nuit de noces
Le Coucher de la mariée ou Triste nuit de noces er en fransk stumfilm fra 1899 regissert av Georges Méliès.
Arktisk råd
Arktisk råd er et mellomstatlig organ for samarbeid om spørsmål knyttet til utfordringer landene i Arktis står overfor. Formålet er å fremme bærekraftig utvikling med hensyn til miljø, sosiale forhold og økonomi.
Arktisk råds sekretariat er fast etablert i Tromsø siden 21. januar 2013 med adresse i Framsenteret.
Rådet ble formelt etablert i 1996 da medlemslandenes utenriksministre møttes i Ottawa i Canada, og der vedtok Ottawa-erklæringen om samarbeid i Arktis. Medlemslandene er Canada, Danmark med Færøyene og Grønland, Finland, Island, Norge, Russland, Sverige og USA. Videre har seks internasjonale urfolksorganisasjoner status av permanente deltakere i rådet. Flere ikke-arktiske stater, internasjonale organisasjoner og ikke-statlige organisasjoner har observatørstatus i Arktisk råd.
Urfolk i rådet
Arktisk råd inkluderer seks internasjonale urfolksorganisasjoner som organiseres under paraplyorganisasjonen Arktisk råds urfolkssekretariat (IPS) i København. Arktisk råd er den første overnasjonale organisasjon som gir denne formelle deltakerstatusen til urfolk.
Pause i møtevirksomhet
På bakgrunn av Russlands invasjon av Ukraina i 2022 utstedte Canada, Danmark, Finland, Island, Norge, Sverige og USA i mars 2022 en felles erklæring om at representanter fra de respektive land ikke kommer til å reise til Russland for møter i Arktisk råd.
Richard Finch
Richard Finch (født 9. juli 1977) er en engelsk profesjonell golfspiller som spiller på Europatouren.
Etter en lengre amatørkarriere, der han blant annet vant det engelske amatørmesterskapet i 2002, ble Finch profesjonell i 2003. I 2005 kvalifiserte han seg for Europatouren 2005, der han har to seire.
Sterrhinae
Sterrhinae er en underfamilie av de egentlige målere (Geometridae).
Utseende
Små til middelsstore, slanke, ofte grå eller gulbrune målere uten slående fargetegninger. Antennene er smalt fjærformede hos hannen, mens hunnen har trådformede antenner.
Levevis
Målere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres. Artene i Sterrhinae er vanligvis ikke knyttet til en eller noen få plantearter, larvene kan utnytte flere forskjellige planter til føde (de er polyfage). Noen arter har larver som lever mest på visne plantedeler. De voksne målerne flyr vanligvis om natten.
Systematisk inndeling/ norske arter
Slekten Lythria var tidligere i Larentiinae, men nyere undersøkelser viser at den er en del av Sterrhinae.
Ravenna Calcio
Ravenna Calcio er en italiensk fotballklubb, fra Ravenna, i Emilia-Romagna. Klubben ble grunnlagt i 1913, og spiller i røde og gule drakter.
Terrorangrepet i Buttala 16. januar 2008
'''Terrorangrepet i Buttala 16. januar 2008''' skjedde da mistenkte angripere fra Tamiltigrene angrep en sivil buss, samt lokale bønder i Buttala på Sri Lanka.
Bakgrunn
Tamiltigrene har slåss siden 1983 for en uavhengig stat for Sri Lankas etniske tamil minoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mere enn 70.000 mennesker.
Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.
Angrepet
Angrepet startet ca. 07:30 (lokal tid), da gjerningsmennene detonerte en veikantbombe, rettet mot en sivil buss som passerte gjennom den avsidesliggende byen Buttala, sørøst for Colombo. Geværmenn åpnet etterpå ild med maskingevær mot passasjerene i bussen, da de forsøkte å flykte. Ifølge et øynevitne ble alle som flyktet gjennom dørene skutt og drept. Angrepsmennene trakk seg så tilbake inn i jungelen, og skjøt og drepte 5 bønder som de møtte på veien, og såret to andre, ifølge en militær talsmann.
Like etter angrepet, rammet en annen veikantbombe et pansret militært kjøretøy i det samme området. Her ble tre soldater såret.
Ernakulam (distrikt)
Ernakulam (malayalam: എറണാകുളം ജില്ല ) er et distrikt i den indiske delstaten Kerala. Distriktets hovedstad er Kakkanad.
Terrorangrepet i Buttala 16. januar 2008
Skader
Vinduene på bussen ble knust av den første eksplosjonen, og skuddene etterpå perforerte sidene på bussen. Angrepet drepte minst 26 personer, de fleste ble skutt, og skåret 62 andre, ifølge en militær talsmann. Forsvarsdepartementet påstod at bussen var full av skolebarn.
Ansvar
Regjeringen på Sri Lanka anklaget Tamiltigrene for å stå bak angrepet.
Ernakulam (distrikt)
Demografi
Ved folketellingen i 2011 var det 3,279,860 innbyggere i distriktet, mot 3,105,798 i 2001. Den urbane befolkningen utgjør 68,07 % av befolkningen.
Barn i alderen 0 til 6 år utgjorde 8,82 % i 2011 mot 10,91 % i 2001. Antallet jenter i den alderen per tusen gutter er 954 i 2011, det samme som i 2001.
Aarhus lufthavn
Aarhus lufthavn (IATA: AAR, ICAO: EKAH) er en sivil flyplass som ligger i Tirstrup i Danmark, 40 km nordøst for Århus.
Telefonnummer
(45) 87 75 70 00
Åpningstider
06:00 – 24:00
Chevina
Chevina er et musikkalbum med Maj Britt Andersen, utgitt i 1998.
Peter Wessel Cupen
Peter Wessel Cupen er Norges største håndballturnering som arrangeres hvert år i Larvik, og ble første gang arrangert som Cort Adeler Cupen i 1963.
Peter Wessel Cupen tar hvert år imot de beste lagene i aldersgruppen 12 til 18 år, som konkurrerer i Larvik fra januar til april. Turneringen arrangeres over tre perioder og klasser: G/J12-13, G/J14-15 og G/J16-18.
Per 8. desember 2007 har 50 00 spillere og 5 000 klubber deltatt i Peter Wessel Cupen.
Cupen blir betraktet som uoffisielt norgesmesterskap for aldersbestemte lag. En rekke av de beste håndballspillerne har medvirket i cupen flere ganger.
Arrangør er Larvik Turns håndballgruppe.
Hallene
Hallene som kampene spilles i er:
Kreis Geithain
Kreis Geithain var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Geithain. Kretsen ble i 1952 dannet av deler av de tidligere distriktene Amtshauptmannschaft Rochlitz og Amtshauptmannschaft Borna som ble opprettet i Kongeriket Sachsen i 1874.
Ivano Bucci
Ivano Bucci (født 1. desember 1986) er en sanmarinsk friidrettsutøver som konkurrerer på 400 meter. Han representerte San Marino under Sommer-OL 2008, der han ble utslått i de innledende rundene.
La Grande 3-reservoaret
La Grande 3-reservoaret (engelsk: La Grande 3 Reservoir) er en kunstig innsjø i elven La Grande River i Quebec, Canada. Arealet er 2 420 km² og volumet 60 mrd m³, mens gjennomstrømmingen i demningen er 10 000 m³/sek.
Dette er det nest nederste av reservoarene i elva, nedenfor ligger Robert-Bourassa-reservoaret, og ovenfor ligger La Grande 4-reservoaret og ytterligere to innsjøer ovenfor denne. Oppdemmingen inngår i James Bay-prosjektet, som demmer opp La Grande-elva en rekke steder.
Kreis Geithain
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Geithain. Den 1. august 1994 ble kretsen slått sammen med Landkreis Borna og Landkreis Leipzig-Land til den nye kretsen Landkreis Leipziger Land som eksisterte frem til 2008.
La Grande 3-reservoaret
Demningen som skaper reservoaret er La Grande 3-demningen, som gir kraft til La Grande 3 vannkraftverk. Demningen og kraftverket ble bygget ut i årene 1982 til 1984.
Ivano Bucci
Han representerte landet sitt under VM i friidrett 2009 i Berlin, der han ble slått ut i de innledende rundene på 100 meter.
Kreis Geithain
Under reformen ble også de tre kommunene Breitenborn, Langenleube-Oberhain og Niedersteinbach en del av den nye kretsen Landkreis Mittweida, mens de fire kommunene Ballendorf, Buchheim, Bad Lausick og Ebersbach ble en del av den nye Muldentalkreis.
Kreis Borna befant seg i det sørlige grenseområdet av Leipziger Tieflandsbucht sør for Leipzig. Den ble gjennomstrømmet av elvene Weißen Elster og Pleiße.
Byer og kommuner
De viktigstede stedene i kretsen ved siden av Geithain var byene Bad Lausick, Frohburg, og Kohren-Sahlis, såvel som kommunene Narsdorf, Niedersteinbach og Tautenhain.
InterCityLyn
InterCityLyn er navnet på Danmarks lyntogsforbindelser, dvs. hurtige persontog, som kun stopper i begrenset omfang underveis. Det er DSB, som står for driften av lyntogene, som supplerer de alminnelige InterCitytogene.
VM i telemarkskjøring 2011
VM i telemarkskjøring 2011 ble arrangert på Gaustablikk skisenter ved Rjukan.
Temsaman
I området snakker man rifain som stammer fra berbere. Innbyggerne lever hovedsakelig av jordbruk, fisking eller finansieres av rike familier. Området har svært dårlig infrastruktur.
I denne regionen ble den spanske generalen Sylvestre slått av en liten gruppe væpnede bønder under Abd el-Krim sin kommando.
Obligasjonsfond
Obligasjonsfond er et verdipapirfond der andelseiernes kapital investeres i langsiktige rentepapirer.
Vitenskapsåret 1646
Vitenskapsåret 1646 er en oversikt over hendelser, prisvinnere, fødte og avdøde personer med tilknytning til vitenskap i 1646.
Obligasjonsfond
Obligasjonsfond kan plassere sine midler i rentepapirer uavhengig av rentebindingstid. Verdipapirfond som bare kan investere i rentepapirer med kortere løpetid enn 1 år kalles pengemarkedsfond.
Den vesentligste forskjellen mellom obligasjons- og pengemarkedsfond er at obligasjonsfondene har større kursrisiko (variasjon i verdien av fondsandelen) som følge av en renteendring. Samtidig vil avkastningen i et obligasjonsfond normalt være noe høyere over tid enn i et pengemarkedsfond.
Tempelgesellschaft
Tempelgesellschaft er en tyskprotestantisk sekt. Dens røtter er i den pietistiske bevegelse i den lutherske kirke i kongedømmet Württemberg.
Obligasjonsfond
Obligasjonsfondene inndeles i følgende grupper:
Risiko og avkastning i obligasjonsfond
Obligasjonsfond har lav til middels risiko og tilsvarende avkastning. Jo lengre rentebærende papirer fondet kan investere i, desto høyere renterisiko. Verdien av andelene kan variere, men mindre enn i kombinasjonsfond og aksjefond. Et obligasjonsfond kan forventes å gi noe høyere avkastning enn pengemarkedsfond.
Tempelgesellschaft
Christoph Hoffmann grunnla Templerselskapet i 1861. Han hadde 60 følgesvenner da de forlot den lutherske «Landeskirche» i Württemberg.
Obligasjonsfond
Risiko og avkastning i obligasjonsfond
Kombinasjonsfond er utsatt for ulike typer risiko :
Abdou Darboe
Abdou Darboe (født 22. desember 1990) er en fotballspiller fra Gambia. Han spiller til daglig i 1.-divisjonsklubben Mjøndalen, på lån fra Hønefoss BK.
Abdou Darboe signerte vinteren 2007-2008 en før-kontrakt med Tippeliga-laget Sandefjord, men etterhvert oppstod det noen problemer og overgangen ble ikke fullført. Noen uker senere prøvespilte han for Hønefoss BK, hvor han imponerte stort i treningskampene med bl.a. mål og målgivende, inkludert seiersmålet mot Sandefjord.
Den 5. mars 2009 ble det klart at Abdou Darboe signerte en treårs-kontrakt med Hønefoss BK.
Han fikk sin offisielle debut-kamp for Hønefoss mot Sogndal FK, i serieåpningen i 1. divisjon, 7. april 2009.
Han har tidligere spilt for Armed Forces Banjul i Gambia, og spiller for tiden på.
Eurotreff 3
Eurotreff 3 er et musikkalbum utgitt av Four Jets i 1973.